4 หุ้นไฟแนนซ์เก็งกำไรคึก! รับผลดีกนง.หั่นดอกเบี้ยนโยบาย 0.25%
4 หุ้นไฟแนนซ์เก็งกำไรคึก! รับผลดีกนง.หั่นดอกเบี้ยนโยบาย 0.25%
4 หุ้นไฟแนนซ์เก็งกำไรคึก! รับผลดีกนง.หั่นดอกเบี้ยนโยบาย 0.25%
5 ก.พ. 2563

ผู้สื่อข่าวรายงานว่า หุ้นกลุ่มไฟแนนซ์เก็งกำไรคึก นำโดย SAWAD,MTC,AMANAH และ CHAYO หลังวันนี้(5ก.พ.63) คณะกรรมการนโยบายการเงิน (กนง.) มีมติเป็นเอกฉันท์ให้ปรับลดอัตราดอกเบี้ยนโยบายลง 0.25% เหลือ 1.00%
โดยราคาหุ้นบริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 14.49 น. อยู่ที่ระดับ 75.75 บาท บวก 0.25 บาท หรือ 0.33% ด้วยมูลค่าซื้อขาย 380.39 ล้านบาท
ด้านบริษัท เมืองไทย แคปปิตอล จำกัด (มหาชน) หรือ MTC ณ เวลา 14.49 น. อยู่ที่ระดับ 67.00 บาท บวก 1.50 บาท หรือ 2.29% ด้วยมูลค่าซื้อขาย 2.29% ด้วยมูลค่าซื้อขาย 400.54 ล้านบาท
ส่วนบริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 14.51น. อยู่ที่ระดับ 3.24 บาท บวก 0.08 บาท หรือ 2.53% ด้วยมูลค่าซื้อขาย 58.75% ด้วยมูลค่าซื้อขาย 58.75 ล้านบาท
ด้านบริษัท ชโย กรุ๊ป จำกัด (มหาชน) หรือ CHAYO ณ เวลา 14.53 น. อยู่ที่ระดับ 6.30 บาท บวก 0.20 บาท หรือ 3.28% ด้วยมูลค่าซื้อขาย 119.28 ล้านบาท
โดยวันนี้คณะกรรมการนโยบายการเงิน (กนง.) มีมติเป็นเอกฉันท์ให้ปรับลดอัตราดอกเบี้ยนโยบายลง 0.25% เหลือ 1.00% เนื่องจาก กนง.เห็นว่าเสถียรภาพการเงินเปราะบางมากขึ้น จำเป็นต้องประสานมาตรการการเงินการคลัง โดยแนวโน้มเศรษฐกิจไทยอาจขยายตัวต่ำกว่าประมาณการ
ดังนั้นจึงเห็นว่านโยบายผ่อนคลายทางการเงินจะช่วยลดผลกระทบจากปัจจัยลบต่าง ๆ ทั้งการแพร่ระบาดของเชื้อไวรัสโคโรนาสายพันธุ์ใหม่ ภัยแล้ง และความล่าช้าของ พ.ร.บ.งบประมาณรายจ่ายประจำปีงบประมาณ พ.ศ.2563
 
บล.เอเชีย เวลท์ ระบุในบทวิเคราะห์วันนี้(5ก.พ.63) ประชุม กนง. วันนี้คาดคงอัตราดอกเบี้ยนโยบายไว้ที่ 1.25% (แต่หากปรับลดดอกเบี้ย จะส่งผลดีต่อหุ้นในกลุ่ม Non-Bank อย่าง MTC SAWAD KKP และ TISCO)
 
บล.ฟินันเซีย ไซรัส ระบุในบทวิเคราะห์วันนี้(5ก.ค.63) คาด กนง. ลดดอกเบี้ย 0.25% เป็น 1% เพื่อช่วยประคองเศรษฐกิจที่ภาคท่องเที่ยวถูกกระทบจากโคโรนาไวรัส ภัยแล้ง และงบประมาณล่าช้า แม้ว่าการลดดอกเบี้ยอาจมีประสิทธิผลน้อยเพราะดอกเบี้ยปัจจุบันต่ำมากอยู่แล้วก็ตาม หากลดดอกเบี้ย กลุ่มไฟแนนซ์อาจถูกเก็งกำไร และกดดันกลุ่มแบงก์ใหญ่
 
บล.กรุงศรี จำกัด (มหาชน) ระบุในบทวิเคราะห์วันนี้(5ก.ค.63) ประชุม กนง.วันนี้ ยังคงมุมมองเดิมคาดลดดอกเบี้ย 0.25% เป็นบวกต่อกลุ่มไฟแนนซ์และเป็นลบกับภาคธนาคาร: ธนาคารแห่งประเทศไทยมีกำหนดประชุมคณะกรรมการนโยบายการเงินเพื่อกำหนดทิศทางอัตราดอกเบี้ยนโยบายในวันนี้
เบื้องต้นคาดว่าแบงก์ชาติจะลดอัตราดอกเบี้ยประมาณ 0.25% จาก 1.25% เป็น 1% นับเป็นอัตราดอกเบี้ยต่ำสุดเป็นประวัติการณ์โดยมีเป้าหมายเพื่อช่วยกระตุ้นเศรษฐกิจหลังจากที่ภาพรวมถูกกดดันจากการส่งออกที่หดตัว ภาคการท่องเที่ยวถูกกระทบจากการแพร่ระบาดของไวรัสโคโรน่า การลงทุนภาครัฐยังล่าช้า
ส่วนแนวโน้มที่แบงก์ชาติจะลดดอกเบี้ย 0.5% ให้น้ำหนักไม่มากเพราะปัจจุบันค่าเงินบาทอ่อนสู่ระดับ 31 บาทต่อดอลลาร์แล้วหากลดดอกเบี้ยแรงอาจทำให้ค่าเงินบาทอ่อนค่าเร็วเกินไป การลดอัตราดอกเบี้ยเป็นบวกกับกลุ่มไฟแนนซ์ (MTC, SAWAD) จากต้นทุนเงินทุนหรือเงินกู้ถูกลง แต่เป็นลบต่อกลุ่มธนาคาร (BBL, KBANK, SCB, KTB) จากรายได้ดอกเบี้ยลดลง 